આ પ્રસંગે દંડક પંકજભાઈ દેસાઈએ જણાવ્યુ હતું કે, સરદાર પટેલ એટલે લોખંડી મનોબળ ધરાવતું સંવેદનશીલ વ્યકિતત્વ. અંગ્રેજોની ગુલામીમાંથી મુક્ત થયેલ ભારતના ૫૬૨ જેટલા રજવાડાઓનું એકત્રીકરણ કરીને વેર-વિખેર થતા ભારતને અખંડિત સ્વરૂપ આપવાનું ભગીરથ કાર્ય કર્યંુ છે. વિશ્વભરમાં અજોડ કુનેહ દાખવનાર અને સ્વાતંત્ર સંગ્રામ વખતે ખેડા સત્યાગ્રહ, બોરસદ સત્યાગ્રહ, ઝંડા સત્યાગ્રહ, બારડોલી સત્યાગ્રહ, સવિનય કાનૂની ભંગની ચળવળોનું નેતૃત્વ પુરૂ પાડનાર વિરલ વ્યકિતત્વ એટલે સરદાર પટેલ. આ પ્રસંગે સાંસદ દેવુસિંહ ચૌહાણ, નિવાસી અધિક કલેક્ટર રમેશ મેરજા, પાલિકાના પ્રમુખ, સદસ્યો, નગરજનો ઉપસ્થિત રહ્યા હતા.